I Got Stoned and I Missed It

«I Got Stoned and I Missed It» er en amerikansk sang som ble skrevet og utgitt av Shel Silverstein på albumet Freakin' at the Freakers Ball i 1972.Discogs – Forum: Freakin' at the Freakers Ball – Shel Silverstein (1972)

Teksten skildrer misbruk av dop; men på en humoristisk måte.

Jim Stafford ga ut en coverversjon i februar 1975 på albumet Not Just Another Pretty Foot (MGM Records M3G-4984)Discogs – Medium: Not Just Another Pretty Foot – Jim Stafford (1975) Samme år ga også Dr. Hook  ut sin versjon på albumet Bankrupt (Capitol Records ST 11397).Discogs – Medium: Bankrupt – Dr. Hook (1975)

 «Jeg ble full og gikk glipp av hele greia» med Øystein Sunde 

Øystein Sunde ga ut en norsk coverversjon med tittelen «Jeg ble full og gikk glipp av hele greia» høsten 1975 på Sundes musikkalbum Hurtbuller i hvit saus i Sverige.Sunde, Øystein (1997) Du må'kke komme her og komme her. Ex Libris Forlag AS; Oslo. ISBN 82-7384-621-0 s. 127/133 På albumet står sangen oppført som «Jeg ble full».

Sunde skrev selv den norske teksten som er nærmest direkte oversatt. Som nevnt skildrer Silversteins originaltekst misbruk av dop, mens Sundes norske tekst tar for seg misbruk av alkohol. Da Hurtbuller i hvit saus skulle lanseres, regnet Sunde med at hans oversatte tekst ville automatisk bli godkjent av de som satt på rettighetene til sangen, uavhengig om han beskrev misbruk av dop eller alkohol. Men det viste seg at teksten ikke ble godkjent nettopp på grunn av denne forskjellen. Derfor måtte albumet bli trukket vekk fra markedet, men allikevel ble noen eksemplarer solgt.P4's krønike om Øystein Sunde (program 3 sendt 1996)Øystein Sundes 40 beste – hefte som fulgte med CD-en

 Musikere og instrumenter («Jeg ble full og gikk glipp av hele greia») 

Øystein Sunde: vokal, akustisk gitar (stålstrenger), dobro
Bjørn Jacobsen: bass
Svein-Erik Gaardvik: trommer

 Referanser 

Kategori:Sanger fra USA
Kategori:Sanger fra 1972